Държавен вестник, бр. 93, 2011 г., стр. 5

БРОЙ  93	
Д Ъ Р Ж А В Е Н  В Е С Т Н И К 	
СТР.  5  
оборот по чл. 50, ал. 1, т. 3, който се отнася до 
предмета на поръчката, този оборот не може 
да надвишава повече от три пъти прогнозната 
стойност на поръчката. Когато обществената 
поръчка има обособени позиции, критериите 
за подбор за всяка от обособените позиции 
трябва да съответстват на сложността, стой­
ността и обема на съответната позиция.“
3. Създават се нова ал. 7 и ал. 8 и 9:
„(7) Критериите за подбор по ал. 2, т. 6, 
които възложителят определя, трябва да са 
еднакви за всички участници в процедурата.
(8) При участие на обединения, които не 
са юридически лица, критериите за подбор 
се прилагат към обединението участник, а 
не към всяко от лицата, включени в него, с 
изключение на съответна регистрация, пред­
ставяне на сертификат или друго условие, 
необходимо за изпълнение на поръчката, 
съгласно изискванията на нормативен или 
административен акт и съобразно разпреде­
лението на участието на лицата при изпъл­
нение на дейностите, предвидено в договора 
за създаване на обединението.
(9) Показателите за комплексна оценка по 
ал. 2, т. 10 трябва да са свързани с предмета 
на обществената поръчка.“
4. Досегашната ал. 7 става ал. 10 и се 
изменя така:
„(10) Когато избраният критерий е иконо­
мически най-изгодна оферта, възложителите 
нямат право да включват критерии за подбор 
като показатели за оценка на офертите.“
5. Създава се ал. 11:
„(11) При определяне на срока по ал. 2, 
т. 14 възложителят трябва да се съобрази 
със сложността на поръчката и с времето, 
необходимо за изготвяне на заявленията за 
участие или на офертите.“
§ 20. В чл. 26а ал. 4 се изменя така:
„(4) Възложителите могат да не прилагат 
изискванията на ал. 1, когато:
1. възлагат обществена поръчка за доставка 
на пътни превозни средства, които не подлежат 
на задължително одобрение на типа или на 
индивидуално одобряване съгласно наредба на 
министъра на транспорта, информационните 
технологии и съобщенията, приета на осно­
вание чл. 138, ал. 4 от Закона за движението 
по пътищата, или
2. обществената поръчка е на стойност по 
чл. 14, ал. 2.“
§ 21. Член 27 се изменя така:
„Чл. 27. След публикуване на обявлението 
по чл. 25, ал. 2 възложителят може да публи­
кува информация за обществената поръчка и 
в местен вестник или в национален ежеднев­
ник. В публикацията се посочват най-малко 
предметът на обществената поръчка и датата 
на публикуване на обявлението в Регистъра 
на обществените поръчки и не може да се 
включва информация, която не се съдържа 
в обявлението.“
§ 22. В глава трета, раздел II се създават 
чл. 27а и 27б:
„Чл. 27а. (1) Възложителят може, по собст­
вена инициатива или по предложение на за­
интересованото лице, еднократно да направи 
промени в обявлението и/или документацията 
на обществена поръчка, свързани с осигу­
ряване законосъобразност на процедурата, 
отстраняване на пропуски или явна факти­
ческа грешка.
(2) Всяко заинтересовано лице може да на­
прави предложение за промени в обявлението 
и/или документацията в 10-дневен срок от 
публикуването на обявлението за откриване 
на процедурата.
(3) Промените по ал. 1 се извършват чрез 
решение за промяна, което се публикува в 
Регистъра на обществените поръчки в 14-дне­
вен срок от публикуване на обявлението за 
откриване на процедурата.
(4) С решението за промяна възложителят 
няма право да променя дейностите и/или 
доставките по обявения предмет на поръчката.
(5) В решението по ал. 3 възложителят 
определя и нов срок за получаване на оферти 
или заявления за участие, който не може да 
бъде по-кратък от първоначално определения.
(6) Възложителят може да не определя 
нов срок по ал. 5, когато промените не зася­
гат критериите за подбор, изискванията към 
офертата или изпълнението на поръчката.
(7) След изтичането на срока по ал. 3 
възложителят може да публикува решение 
за промяна само когато удължава обявените 
срокове в процедурата.
(8) Възложителят е длъжен да удължи 
обявените срокове в процедурата:
1. когато се установи, че първоначално опре­
деленият срок е недостатъчен за изготвяне на 
офертите, включително поради необходимост 
от разглеждане на място на допълнителни 
документи към документацията или оглед на 
мястото на изпълнение;
2. в случаите по чл. 29, ал. 2.
(9) Възложителят може да удължи обяве­
ните срокове в процедурата, когато:
1. в първоначално определения срок няма 
постъпили заявления или оферти или е полу­
чено само едно заявление или оферта;
2. това се налага в резултат от производ­
ство по обжалване.
(10) С публикуването на решение за про­
мяна в Регистъра на обществените поръчки 
се смята, че всички заинтересовани лица са 
уведомени.
Чл. 27б. (1) Член 27а не се прилага в слу­
чаите по чл. 76, ал. 3 и чл. 86, ал. 3.